Translate the text from Welsh to English.



 
“Yn dilyn fy natganiad llafar ddydd Mawrth a’m hymrwymiad i rannu gwybodaeth cyn gynted â phosibl, mae’r sefyllfa yn newid yn gyflym ac mae yna rai datblygiadau yr wyf bellach mewn sefyllfa i roi mwy o wybodaeth yn eu cylch.  
  
Yn gyntaf oll, mewn perthynas â phrofi samplau o flociau tŵr yng Nghasnewydd, cyflwynodd Cartrefi Dinas Casnewydd samplau o gladin Deunydd Cyfansawdd Alwminiwm (ACM) o flociau Milton Court, Hillview a Greenwood i’r Sefydliad Ymchwil Adeiladu (BRE). Bellach, mae canlyniadau’r profion wedi dod i law a chyhoeddodd y landlord ddatganiad ddoe.   
  
Mae canllawiau Adran Cymunedau a Llywodraeth Leol y DU, a gyhoeddwyd ar 22 Mehefin, ac a anfonwyd at bob Landlord Cymdeithasol Cofrestredig, yn rhoi cyngor clir ar amryw fesurau y mae angen eu cymryd lle bydd samplau yn methu profion cychwynnol, gan gynnwys yr angen i gynnal asesiadau brys o’r risg tân, a hynny er mwyn sicrhau diogelwch y trigolion. Mae Cartrefi Dinas Casnewydd wedi cadarnhau wrthyf fod pob mesur diogelwch tân interim a argymhellir yn y cyngor wedi’i roi ar waith. Mae Gwasanaeth Tân ac Achub De Cymru wedi arolygu’r darpariaethau diogelwch tân sydd yn eu lle ac mae wedi adrodd bod y rhain yn ddigonol pan gynhaliwyd yr archwiliad. Nodwyd bod y safleoedd dan sylw yn cydymffurfio â’r ddeddfwriaeth a orfodir gan y Gwasanaeth Tân ac Achub. Mae Gwasanaeth Tân ac Achub De Cymru yn parhau i gefnogi Cartrefi Dinas Casnewydd a’u trigolion.   
  
Rwy’n falch bod y gweithgarwch hwn yn rhoi’r lle canolog i anghenion y tenantiaid a bod Cartrefi Dinas Casnewydd yn gweithio mewn ffordd gadarnhaol iawn gyda’r Gwasanaeth Tân ac Achub. Mae’r ffaith y bydd swyddogion diogelwch tân ar y safleoedd hyn heddiw ac yfory i ateb cwestiynau tenantiaid yn gysur.  
  
Mae Cartrefi Dinas Casnewydd, fel landlord, hefyd yn gweithio’n agos gyda Llywodraeth Cymru, Cartrefi Cymunedol Cymru a Chyngor Dinas Casnewydd. Mae sicrhau bod tenantiaid yn cael gwybod holl fanylion y sefyllfa yn hollbwysig, a bod cefnogaeth briodol ar gael iddynt. Rwy’n falch o weld bod Cartrefi Dinas Casnewydd a’u partneriaid wedi mynd ati’n rhagweithiol i sicrhau bod tenantiaid yn cael yr wybodaeth ddiweddaraf yn rheolaidd a’u bod yn cymryd camau i dawelu eu hofnau.”  
  
Byddwch wedi gweld y datganiad ddoe gan Ddinas a Sir Abertawe. Cadarnhaodd hyn fod mwy o brofion wedi’u gwneud ar ddeunydd tebyg i’r hyn a welir mewn adeiladau yn Abertawe. Comisiynwyd y prawf pellach yn annibynnol gan weithgynhyrchydd o’r Almaen sy’n creu cynnyrch o’r enw Alucobond Plus. Roedd y prawf hwn yn brawf system lawn, nid dim ond ar sampl o’r cladin. Rydym ar ddeall i’r prawf hwn ddangos bod y system yn cydymffurfio â chanllawiau Dogfen Gymeradwy B y Rheoliadau Adeiladu, Cyfrol 2 – Diogelwch Tân ar gyfer profion llawn (Atodiad A BR135 – sy’n ymwneud â pherfformiad deunydd inswleiddio thermol allanol mewn waliau adeiladau aml\-lawr mewn tân).  
  
Bydd yr Aelodau yn ymwybodol o’r datganiad gan Gyngor Sir Dinbych ar y penderfyniad i gau Ysgol Uwchradd y Rhyl heddiw ac yfory. Mae hon yn ysgol newydd a gefnogwyd gan raglen Ysgolion yr 21ain Ganrif ac mae lefelau diogelwch tân uchel iawn i’r adeiladau. Rhoesom ganllawiau i awdurdodau lleol a sefydliadau addysg bellach ddoe yn cadarnhau mai dim ond ysgolion a cholegau addysg bellach oedd yn cynnig llety dros nos neu a oedd yn uwch na 18 metr yr oedd angen ystyried eu profi mewn perthynas ag ACM.   
  
Yn olaf, rydym yn croesawu cyhoeddiad panel arbenigwyr y DU heddiw mai eu cam nesaf fydd cynnal nifer o brofion ‘system gyfan’ er mwyn helpu i gadarnhau sut mae gwahanol fathau o baneli cladin ACM, o’u cyfuno â mathau gwahanol o ddeunydd inswleiddio, yn ymddwyn mewn tân. Mae’r profion hyn yn debyg i’r rhai a gynhaliwyd ar ran gweithgynhyrchydd y cladin a ddefnyddiwyd yn Abertawe. Byddant o fudd wrth ystyried a ellir yn ddiogel ddefnyddio paneli sy’n methu’r prawf cychwynnol fel rhan o system wal allanol ehangach, ac felly a ellir eu gadael ar adeilad o dan amgylchiadau penodol a gymeradwyir.  
  
Byddaf yn parhau i roi’r wybodaeth ddiweddaraf ichi yn ôl yr angen.  








Translation:


 
Following my oral statement on Tuesday and my commitment to share information as soon as possible, the situation is changing rapidly and there are a few developments on which I am now able to provide a further update.  

  

Firstly, in relation to the testing of samples from tower blocks in Newport. Newport City Homes submitted samples of Aluminium Composite Material (ACM) cladding from the Milton Court, Hillview and Greenwood tower blocks to the Building Research Establishment (BRE). The test results have now been received and the landlord issued a statement yesterday.  

  

The DCLG guidance of 22 June sent to all Registered Social Landlords provides clear advice on a range of measures to be taken in the event of samples failing initial tests, including the need to undertake urgent fire risk assessments, to ensure the safety of residents.  Newport City Homes has confirmed to me that all recommended interim fire safety measures as per the advice have been implemented. The South Wales Fire and Rescue Service (SWFRS) has inspected and reported adequate fire safety provisions were found to be in place during its audit.  The premises have been deemed compliant in terms of the legislation that SWFRS enforces. SWFRS continues to support Newport City Homes and its residents.  

  

I am pleased that tenants’ needs are at the heart of this activity and that Newport City Homes is working very positively with the Fire and Rescue Service.  It is reassuring that fire safety officers will be on\-site today and tomorrow to answer tenants’ questions.  

  

Newport City Homes, as landlord, is also working closely with the Welsh Government, Community Housing Cymru and Newport City Council. Paramount in all of this is ensuring tenants are fully apprised of the situation and that appropriate communications and support are in place. I am pleased to see Newport City Homes and partners have taken a proactive stance to ensure tenants are briefed and reassured.  

  

You will also have seen the statement yesterday by the City and County of Swansea. This confirmed that further tests had been undertaken in relation to material similar to that used on the buildings in Swansea. The further test was commissioned independently by the German manufacturer of a product called Alucobond Plus. This test was a full system test, not just a sample test of the cladding. We understand that this test has demonstrated that the system complies with the guidance in Building Regulations Approved Document B Volume 2 – Fire Safety for full scale tests (Annex A of BR135 – fire performance of external thermal insulation for walls of multi\-storey buildings).  

  

Members will be aware of the statement by Denbighshire County Council on the decision to close Rhyl High School today and tomorrow. This is a new school that was supported by our 21st Century Schools programme and includes high levels of fire protection. We issued guidance to local authorities and FE establishments yesterday confirming that only buildings within schools and FE colleges that included overnight accommodation or is above 18 metres in height, needed to be considered for testing for ACM.  

  

Finally, we welcome the UK expert panel’s announcement today that their next step will be to carry out a number of ‘whole system’ tests to help establish how different types of ACM cladding panels in combination with different types of insulation behave in a fire. These are tests similar to the one carried out on behalf of the manufacturer of the cladding in use in Swansea. They will be helpful in considering whether panels which fail the initial test can be used safely as part of a wider building external wall system, and therefore could remain on a building under certain approved circumstances.  

  

I will continue to provide updates as necessary.